ddrg/super_eurlex huggingface dataset:
SL Uradni list Evropske unije C 202/31

Člen 26

(prejšnji člen 13 PEU)

1. Evropski svet opredeli strateške interese Unije ter določi cilje in splošne smernice skupne zunanje in varnostne politike, tudi pri vprašanjih, ki zadevajo obrambo. Sprejema potrebne sklepe.

Če tako zahteva mednarodni razvoj dogodkov, predsednik Evropskega sveta skliče izredno zasedanje Evropskega sveta za določitev strateških usmeritev politike Unije glede tega razvoja.

2. Svet oblikuje skupno zunanjo in varnostno politiko in sprejema sklepe, potrebne za določitev in izvajanje te politike na podlagi splošnih smernic in strateških usmeritev, ki jih določi Evropski svet.

Svet in visoki predstavnik Unije za zunanje zadeve in varnostno politiko skrbita za enotnost, doslednost in učinkovitost delovanja Unije.

3. Visoki predstavnik in države članice izvajajo skupno zunanjo in varnostno politiko z uporabo nacionalnih sredstev in sredstev Unije.
SL Uradni list Evropske unije C 202/278

PROTOKOL (št. 11)

O ČLENU 42 POGODBE O EVROPSKI UNIJI

VISOKE POGODBENICE SO SE

OB ZAVEDANJU potrebe po izvajanju določb člena 42(2) Pogodbe o Evropski uniji v polnem obsegu,

SPRIČO tega, da politika Unije v skladu s členom 42 ne posega v posebno naravo varnostne in obrambne politike posameznih držav članic in spoštuje obveznosti iz Severnoatlantske pogodbe tistih držav članic, ki vidijo uresničevanje svoje skupne obrambe v Natu, ter da je združljiva s skupno varnostno in obrambno politiko, vzpostavljeno v tem okviru,

DOGOVORILE o naslednji določbi, ki je priložena Pogodbi o Evropski uniji in Pogodbi o delovanju Evropske unije:

Evropska unija pripravi skupaj z Zahodnoevropsko unijo ureditev za okrepljeno sodelovanje med njima.
Protokol št. 6

o pridobitvi sekundarnih prebivališč na Malti

VISOKE POGODBENICE SO SE

DOGOVORILE O NASLEDNJEM:

Ob upoštevanju zelo omejenega števila prebivališč na Malti in velike omejenosti razpoložljivih zazidljivih zemljišč, ki zadostujejo le za zadovoljitev osnovnih potreb izhajajočih iz demografskega razvoja sedanjih prebivalcev, lahko Malta na podlagi nediskriminacije ohrani v veljavi pravila iz Zakona o nepremičnem premoženju (pridobitev s strani nerezidentov) (Poglavje 246) glede pridobitve in posesti nepremičnin za sekundarna prebivališča s strani državljanov držav članic, ki so na Malti zakonito prebivali manj kot pet let.

Malta uporablja postopek dovoljenja za pridobitev nepremičnin na Malti za sekundarna prebivališča, ki temelji na objavljenih, objektivnih, trajnih in transparentnih merilih. Ta merila se uporabljajo nediskriminacijsko in ne razlikujejo med državljani Malte in drugih držav članic. Malta zagotavlja, da se državljanov držav članic v nobenem primeru ne obravnava bolj restriktivno od državljanov tretjih držav.

Dovoljenje se dá v primeru, da vrednost posamične nepremičnine, ki jo je kupil državljan države članice, presega prage iz malteške zakonodaje, t.j. 30000 malteških lir za stanovanja ter 50000 malteških lir za druge vrste nepremičnin (razen stanovanj in nepremičnin zgodovinskega pomena). Malta lahko prage iz te zakonodaje spremeni tako, da odražajo spremembe cen na nepremičninskem trgu na Malti.

--------------------------------------------------
Uradni list L 236 , 23/09/2003 str. 0048 - 0048



Člen 55 Na ustrezno utemeljeno zahtevo ene od novih držav članic lahko Svet pred 1. majem 2004 na predlog Komisije soglasno sprejme ukrepe, ki vsebujejo začasna odstopanja od aktov institucij, sprejetih med 1. novembrom 2002 in dnem podpisa Pogodbe o pristopu. --------------------------------------------------
B. RAVNANJE Z ODPADKI

1. 31993 R 0259: Uredba Sveta (EGS) št. 259/93 z dne 1. februarja 1993 o nadzorovanju in kontroli pošiljk odpadkov znotraj Evropske skupnosti, v Skupnost in iz nje (UL L 30, 6.2.1993, str. 1), kakor je bila nazadnje spremenjena z:

- 32001 R 2557: Uredbo Komisije (ES) št. 2557/2001 z dne 28.12.2001 (UL L 349, 31.12.2001, str. 1).

(a) Do 31. decembra 2005 se pristojne organe uradno obvešča o vseh pošiljkah odpadkov za predelavo, ki so našteti v Prilogah II, III in IV k Uredbi (EGS) št. 259/93, in o pošiljkah odpadkov za predelavo, ki niso našteti v teh prilogah, na Malto in odpadke se predela skladno s členi 6, 7 in 8 uredbe.

(b) Z odstopanjem od člena 7(4) Uredbe (EGS) št. 259/93 pristojni organi ugovarjajo pošiljkam odpadkov za predelavo, ki so našteti v Prilogah II, III in IV k uredbi, in pošiljkam odpadkov za predelavo, ki niso našteti v teh prilogah in so namenjeni v obrat, ki koristi začasno odstopanje od nekaterih določb Direktive 2001/80/ES Evropskega parlamenta in Sveta o omejevanju emisij nekaterih onesnaževal v zrak iz velikih kurilnih naprav [5], v obdobju, ko se začasno odstopanje uporablja za namembni obrat.

2. 31994 L 0062: Direktiva Evropskega parlamenta in Sveta 94/62/ES z dne 20. decembra 1994 o embalaži in odpadni embalaži (UL L 365, 31.12.1994, str. 10).

(a) Z odstopanjem od člena 6(1)(a) Direktive 94/62/ES Malta doseže skupne cilje glede predelave za sledeče embalažne materiale do 31. decembra 2009 v skladu z naslednjimi vmesnimi cilji:

- recikliranje plastike: 5 % po teži do dne pristopa, 5 % za leto 2004, 5 % za leto 2005 in 7 % za leto 2006, 10 % za leto 2007 in 13 % za leto 2008;

- skupni cilj glede recikliranja: 18 % po teži do dne pristopa, 21 % za leto 2004 in 25 % za leto 2005;

- skupni cilj glede predelave: 20 % po teži do dne pristopa, 27 % za leto 2004, 28 % za leto 2005, 34 % za leto 2006, 41 % za leto 2007 in 47 % za leto 2008.

(b) Z odstopanjem od člena 18 Direktive 94/62/ES se zahteva o nepreprečevanju dajanja na malteški trg embalaže, ki je v skladu z določbami direktive, na Malti do 31. decembra 2007 ne uporablja za zahteve malteške nacionalne zakonodaje, da se gazirane pijače z vsebnostjo alkohola, ki je manjša od 2 %, prodajajo v znova napolnljivih steklenicah ali se razdeljujejo iz kovinskih sodov.

[5] UL L 309, 27.11.2001, str. 1.

--------------------------------------------------
B. KAKOVOST VODE

31991 L 0271: Direktiva Sveta 91/271/EGS z dne 21. maja 1991 o čiščenju komunalne odpadne vode (UL L 135, 30.5.1991, str. 40), kakor je bila spremenjena z:

- 31998 L 0015: Direktivo Komisije 98/15/ES z dne 27.2.1998 (UL L 67, 7.3.1998, str. 29).

Z odstopanjem od členov 3, 4 in 5(2) Direktive 91/271/EGS se do 31. decembra 2015 zahteve za zbiranje, odvajanje in čiščenje komunalne odpadne vode v celoti ne uporabljajo v Sloveniji v skladu z naslednjimi vmesnimi cilji:

- do 31. decembra 2008 se doseže upoštevanje direktive na občutljivih območjih za območja poselitve (aglomeracije) s populacijskim ekvivalentom več kot 10000;

- do 31. decembra 2010 se doseže upoštevanje direktive za območja poselitve (aglomeracije) s populacijskim ekvivalentom več kot 15000.

--------------------------------------------------
1. PROSTI PRETOK BLAGA

32001 L 0083: Direktiva 2001/83/ES Evropskega parlamenta in Sveta z dne 6. novembra 2001 o zakoniku Skupnosti o zdravilih za uporabo v humani medicini (UL L 311, 28.11.2001, str. 67).

Z odstopanjem od zahtev v zvezi s kakovostjo, varnostjo in učinkovitostjo iz Direktive 2001/83/ES ostanejo dovoljenja za promet farmacevtskih izdelkov iz seznamov (ki ju posreduje Slovenija v Dodatku A k tej prilogi v enem jeziku), ki so izdana v skladu s slovensko zakonodajo pred dnem pristopa, v veljavi, dokler niso obnovljena v skladu s pravnim redom EU in skladno s časovnim okvirom določenim v zgoraj omenjenih seznamih ali do 31. decembra 2007, kar nastopi prej. Ne glede na določbe iz naslova III, poglavja 4 direktive, dovoljenja za promet po tej izjemi niso upravičena do vzajemnega priznavanja v državah članicah vse, dokler ti proizvodi niso dobili dovoljenja v skladu z zakonodajo EU.

--------------------------------------------------
Uradni list L 236 , 23/09/2003 str. 0048 - 0048



Člen 53 Od pristopa se šteje, da so direktive in odločbe iz člena 249 Pogodbe ES in člena 161 Pogodbe Euratom naslovljene na nove države članice, če so bile omenjene direktive in odločbe naslovljene na vse sedanje države članice. Z izjemo direktiv in odločb, ki začnejo veljati skladno s členoma 254(1) in 254(2) Pogodbe ES, se šteje, da so bile nove države članice o direktivah in odločbah uradno obveščene ob pristopu. --------------------------------------------------
32. Izjava Republike Latvije o ribištvu

Glede Uredbe (EGS) št. 3760/92, ki določa deleže ribolovnih možnosti v Skupnosti, dodeljene državam članicam za staleže, ki jih ureja omejitev ribolova, Latvija razume, da se posebne določbe, ki se nanašajo na ribolovne možnosti, ki bodo dodeljene Latviji v Baltskem morju, nanašajo na obstoječe upravljanje v okviru IBSFC, kot je izračunan za EU — 15 in Estonijo, Latvijo, Litvo in Poljsko.

Glede ribolovnih možnosti v okviru Komisije za ribištvo v severovzhodnem Atlantiku (NEAFC) Latvija izraža svoj interes za ribolov na tem območju, čeprav v zadnjem obdobju ni beležila znatnega ulova. Latvija kot kooperativna pogodbenica NEAFC, ob spoštovanju vseh odločb in uredb, ki jih sprejme ta Komisija, pričakuje, da se bodo njeni interesi ustrezno upoštevali ob razporeditvi ribolovnih možnosti za Latvijo in druge nove države članice.

--------------------------------------------------
6. PROMETNA POLITIKA

1. 31992 L 0006: Direktiva Sveta 92/6/EGS z dne 10. februarja 1992 o vgradnji in uporabi naprav za omejevanje hitrosti za določene kategorije motornih vozil v Skupnosti (UL L 57, 2.3.1992, str. 27).

Z odstopanjem od členov 2 in 3(1) Direktive 92/6/EGS motornim vozilom, ki na Malti opravljajo izključno notranji prevoz, ni treba biti opremljen z napravo za omejevanje hitrosti do 31. decembra 2005.

2. 31996 L 0096: Direktiva Sveta 96/96/ES z dne 20. decembra 1996 o približevanju zakonodaje držav članic, ki se nanaša na tehnične preglede motornih vozil in njihovih priklopnikov (UL L 46, 17.2.1997, str. 1), kakor je bila nazadnje spremenjena z:

- 32001 L 0011: Direktivo Komisije 2001/11/ES z dne 14.2.2001 (UL L 48, 17.2.2001, str. 20).

Z odstopanjem od člena 1 Direktive 96/96/ES se do 31. decembra 2004 za motorna vozila, ki opravljajo izključno notranji prevoz na Malti, ne preverja naslednjih točk za naslednje kategorije, naštete v Prilogi I in II direktive:

- točka 5.3 za vozila kategorij 1-6;

- točke 6.1.6, 6.2, 7.1, 7.8, 7.9 in 7.10 za vozila kategorij 1-3 in

- točke 6.2 in 7.5 za vozila kategorij 4-6.

3. 31999 L 0062: Direktiva 1999/62/ES Evropskega parlamenta in Sveta z dne 17. junija 1999 o cestnih pristojbinah za uporabo določene infrastrukture za težka tovorna vozila (UL L 187, 20.7.1999, str. 42).

Z odstopanjem od člena 6(1) Direktive 1999/62/ES se na Malti najnižje stopnje davkov iz Priloge I k direktivi ne uporabljajo do 31. decembra 2004 za vozila, ki opravljajo mednarodni prevoz. V tem obdobju Malta za ta vozila uporablja stopnje, ki niso nižje od 80 % najnižjih iz Priloge I k direktivi.

Z odstopanjem od člena 6(1) Direktive 1999/62/ES se na Malti najnižje stopnje davkov iz Priloge I k direktivi ne uporabljajo do 31. decembra 2005 za vozila, ki opravljajo izključno notranji prevoz. V tem obdobju Malta za ta vozila uporablja stopnje, ki niso nižje od 65 % najnižjih iz Priloge I k direktivi.

--------------------------------------------------
Uradni list L 236 , 23/09/2003 str. 0982 - 0982



35. Izjava Republike Malte o nevtralnosti Malta potrjuje svojo zavezo glede skupne zunanje in varnostne politike Evropske unije, kakor jo določa Pogodba o Evropski uniji. Malta potrjuje, da njeno sodelovanje v skupni zunanji in varnostni politiki EU, ne vpliva na njeno nevtralnost. Pogodba o Evropski uniji določa, da morajo biti vse odločitve Unije v smeri skupne obrambe sprejete s soglasno odločitvijo Evropskega sveta, ki jo sprejmejo države članice v skladu s svojimi ustavnimi pravili. --------------------------------------------------
B. KAKOVOST VODE

31991 L 0271: Direktiva Sveta 91/271/EGS z dne 21. maja 1991 o čiščenju komunalne odpadne vode (UL L 135, 30.5.1991, str. 40), kakor je bila spremenjena z:

- 31998 L 0015: Direktivo Komisije 98/15/ES z dne 27.2.1998 (UL L 67, 7.3.1998, str. 29).

Z odstopanjem od členov 3, 4 in 5(2) Direktive 91/271/EGS se do 31. decembra 2010 zahteve za zbiranje, odvajanje in čiščenje komunalne odpadne vode ne uporabljajo na Češkem v skladu z naslednjim vmesnim ciljem: glede območij poselitve (aglomeracij) s populacijskim ekvivalentom več kot 10000 Češka zagotovi upoštevanje določb direktive za 18 območij poselitve (aglomeracij) najkasneje do dne pristopa in za 36 nadaljnjih območij poselitve (aglomeracij) z enakim populacijskim ekvivalentom do 31. decembra 2006.

--------------------------------------------------
Uradni list L 236 , 23/09/2003 str. 0983 - 0983



37. Izjava Republike Malte o ohranitvi ničelne stopnje DDV Malta je pristala na prehodno obdobje do 1. januarja 2010, v katerem obdrži 0 % stopnjo DDV namesto standardne 5 % stopnje za dobavo živil in farmacevtskih izdelkov, ob predpostavki, da se na ta dan izteče prehodno obdobje iz člena 28 (1) Šeste DDV Direktive. --------------------------------------------------
9. CARINSKA UNIJA

31987 R 2658: Uredba Sveta (EGS) št. 2658/87 z dne 23. julija 1987 o tarifni in statistični nomenklaturi in o Skupni carinski tarifi (UL L 256, 7.9.1987, str. 1), kakor je bila nazadnje spremenjena z:

- 32002 R 0969: Uredbo Komisije (ES) št. 969/2002 z dne 6.6.2002 (UL L 149, 7.6.2002, str. 20).

(a) Z odstopanjem od člena 5(1) Uredbe (EGS) št. 2658/87 lahko Madžarska do konca tretjega leta od dne pristopa ali do 31. decembra 2007, karkoli nastopi prej, odpre letne tarifne kvote za aluminij, nelegiran (oznaka KN 76011000) v skladu z naslednjim razporedom:

- v prvem letu kvoto do največ 110000 ton, po 2 % ad valorem stopnji, ali eno tretjino dajatve, ki se uporablja v EU, katerakoli je višja;

- v drugem letu kvoto do največ 70000 ton, po 4 % ad valorem stopnji, ali dve tretjini dajatve, ki se uporablja v EU, katerakoli je višja;

- v tretjem letu kvoto do največ 20000 ton, po 4 % ad valorem stopnji, ali dve tretjini dajatve, ki se uporablja v EU, katerakoli je višja;

pod pogojem, da se zadevno blago:

- sprosti v prosti promet na ozemlju Madžarske in je tam potrošeno ali je v predelavi, s katero pridobi poreklo Skupnosti, in

- ostane pod carinskim nadzorom skladno z ustreznimi določbami Skupnosti o končni uporabi, iz členov 21 in 82 Uredbe Sveta (EGS) št. 2913/92 o Carinskem zakoniku Skupnosti [7].

(b) Zgornje določbe se uporabijo le, če se v podporo deklaraciji za sprostitev v prosti promet, predloži dovoljenje, da zadevno blago sodi v okvir zgornjih določb, ki ga izdajo pristojni madžarski organi.

(c) Komisija in pristojni madžarski organi sprejmejo tiste ukrepe, ki so potrebni, da se zagotovi, da se končna potrošnja zadevnega izdelka ali njegova predelava, s čimer pridobi poreklo Skupnosti, opravi na ozemlju Madžarske.

[7] UL L 302, 19.10.1992, str. 1. Uredba, kakor je bila nazadnje spremenjena z Uredbo (ES) št. 2700/2000 Evropskega parlamenta in Sveta (UL L 311, 12.12.2000, str. 17).

--------------------------------------------------
3. SVOBODA OPRAVLJANJA STORITEV

1. 31994 L 0019: Direktiva 94/19/ES Evropskega parlamenta in Sveta z dne 30. maja 1994 o sistemih zajamčenih vlog (UL L 135, 31.5.1994, str. 5).

Z odstopanjem od člena 7(1) Direktive 94/19/ES se minimalna raven jamstva za vloge do 31. decembra 2007 ne uporablja v Litvi. Litva zagotovi, da njen sistem zajamčenih vlog zagotavlja kritje za najmanj 14481 EUR do 31. decembra 2006 in za najmanj 17377 EUR od 1. januarja 2007 do 31. decembra 2007.

V prehodnem obdobju bodo druge države članice ohranile pravico preprečiti poslovanje podružnicam litovskih kreditnih institucij s sedežem na njihovem ozemlju, če in dokler se te podružnice ne pridružijo na ozemlju zadevne države članice uradno priznanemu sistemu zajamčenih vlog, ki zagotavlja kritje za razliko med litovsko ravnijo jamstva za vloge in minimalno ravnijo iz člena 7(1).

2. 31997 L 0009: Direktiva 97/9/ES Evropskega parlamenta in Sveta z dne 3. marca 1997 o odškodninskih shemah za vlagatelje (UL L 84, 26.3.1997, str. 22)

Z odstopanjem od člena 4(1) Direktive 97/9/ES se minimalna raven odškodnine do 31. decembra 2007 ne uporablja v Litvi. Litva zagotovi, da njena odškodninska shema za vlagatelje zagotavlja kritje za najmanj 5792 EUR do 31. decembra 2005 in za najmanj 11585 EUR od 1. januarja 2006 do 31. decembra 2007.

V prehodnem obdobju bodo druge države članice ohranile pravico preprečiti poslovanje podružnicam litovskih investicijskih podjetij s sedežem na njihovem ozemlju, če in dokler se te podružnice ne pridružijo na ozemlju zadevne države članice uradno priznani odškodninski shemi za vlagatelje, ki zagotavlja kritje za razliko med litovsko ravnijo odškodnine in minimalno ravnijo iz člena 4(1).

--------------------------------------------------
44. Izjava Komisije Evropskih skupnosti k sklepom pristopne konference z Latvijo

Ravnanje z zapuščeno zemljo, kot na primer vrnitev zemlje v tradicionalne okoljske pogoje in/oziroma preprečitev pojava zaprtih pokrajin, je lahko upravičeno do podpore v skladu s členom 33 Uredbe (ES) št. 1257/1999 iz enotnega programskega dokumenta v skladu s Ciljem I.

V zvezi s tem ponuja člen 33 različne možnosti, npr. osma alinea za upravljanje s kmetijskimi vodnimi viri, predvsem pa enajsta alinea, ki pravi, da je podpora lahko dodeljena za varstvo okolja, če je to povezano z ohranitvijo kmetijstva, gozdarstva ali krajine ter z izboljšanjem dobrega počutja živali. Podpora se lahko dodeli v obliki enotnega plačila za okolju prijazno ravnanje z zapuščeno zemljo.

Predlagan ukrep naj ne bi imel posebnega cilja vrniti zemljo v kmetijsko obdelavo, za katero velja skupna tržna ureditev, ali jo pustiti neobdelano. Zemljišča, ki so v lasti kmetov in se obdelujejo kot je opisano zgoraj, lahko kmetje uporabljajo skupaj s svojimi obstoječimi kmetijskimi zemljišči, z namenom da spremenijo obstoječe kmetijske proizvodne metode tako, da z njimi varujejo okolje in vzdržujejo krajino. V tem primeru je možna nadaljnja podpora v skladu s kmetijsko-okoljskim ukrepom iz člena 22 Uredbe (ES) št. 1257/1999.

--------------------------------------------------
Uradni list L 236 , 23/09/2003 str. 0912 - 0912



C. NADZOR NAD INDUSTRIJSKIM ONESNAŽEVANJEM IN OBVLADOVANJE TVEGANJA 31996 L 0061: Direktiva Sveta 96/61/ES z dne 24. septembra 1996 o celovitem preprečevanju in nadzorovanju onesnaževanja (UL L 257, 10.10.1996, str. 26). Z odstopanjem od člena 5(1) Uredbe Sveta 96/61/ES se zahteve za izdajanje dovoljenj obstoječim obratom v Sloveniji ne uporabljajo za naslednje obrate do datuma navedenega za vsak obrat, če gre za obveznost obratovanja teh obratov v skladu z mejnimi emisijskimi vrednostmi, enakovrednimi parametri ali tehničnimi ukrepi, ki temeljijo na najboljših razpoložljivih tehnologijah v skladu s členom 9(3) in (4): - SŽ Acroni, Jesenice, 30. oktober 2010; - SŽ Metal Ravne, Koroškem, 30. oktober 2011; - IMP Livar, Ivančna Gorica, 30. oktober 2008; - Mariborska livarna, Maribor, 30. oktober 2011; - IGM Zagorje, Zagorje, 30. oktober 2011; - Steklarna Rogaška, Rogaška, 30. oktober 2010; - Komunala Nova Gorica, Nova Gorica, 30. oktober 2008; - Komunala Trbovlje, Trbovlje, 30. oktober 2008; - Radeče papir, Radeče, 30. oktober 2010; - Industrija usnja Vrhnika, Vrhnika, 30. oktober 2010; - Ljubljanske mlekarne, Ljubljana, 30. oktober 2011; - Kmetijski kombinat Ptuj, Ptuj, 30. oktober 2010; - Farma Ihan, Domžale, 30. oktober 2010; - Farma Stična, Stična, 30. oktober 2010; - Ljutomerčan Cven, Cven, 30. oktober 2010. Pred 30. oktobrom 2007 se bodo za te obrate izdala popolnoma usklajena dovoljenja, ki bodo vsebovala individualno zavezujoče časovne razporede za doseganje popolne usklajenosti. Ta dovoljenja do 30. oktobra 2007 zagotovijo upoštevanje splošnih načel, ki urejajo osnovne obveznosti upravljavcev iz člena 3 direktive. --------------------------------------------------
5. RIBIŠTVO

31992 R 3760: Uredba Sveta (EGS) št. 3760/92 z dne 20. decembra 1992 o vzpostavitvi sistema Skupnosti na področju ribištva in ribogojstva (UL L 389, 31.12.1992, str. 1), kakor je bila nazadnje spremenjena z:

- 31998 R 1181: Uredbo Sveta (ES) št. 1181/98 z dne 4.6.1998 (UL L 164, 9.6.1998, str. 1).

Uredba (EGS) št. 3760/92 se za Malto uporablja ob upoštevanju naslednjih posebnih določb:

Malteški delež ribolovnih možnosti v Skupnosti za tun bo določil Svet s kvalificirano večino na predlog Komisije po priznanju Mednarodne komisije za zaščito atlantskega tuna (ICCAT) ob pristopu Malte k Uniji, da se malteška omejitev ulova v skladu s Priporočilom 94-11 doda sedanjim ribolovnim možnostim Skupnosti.

--------------------------------------------------
Uradni list L 236 , 23/09/2003 str. 0980 - 0980



30. Izjave Republike Estonije o varnosti hrane Glede tretjih držav bo Estonija v popolnosti izpolnjevala zahteve Uredbe (ES) št. 178/2002 Evropskega parlamenta in Sveta z dne 28. januarja 2002 o splošnih načelih in zahtevah živilske zakonodaje, ustanovitvi Evropske agencije za varnost hrane in o postopkih, ki zadevajo varnost hrane. --------------------------------------------------
A. KAKOVOST ZRAKA

31999 L 0032: Direktiva Sveta 1999/32/ES z dne 26. aprila 1999 o zmanjšanju deleža žvepla v nekaterih vrstah tekočega goriva, ki spreminja Direktivo 93/12/EGS (UL L 121, 11.5.1999, str. 13).

Z odstopanjem od členov 3(1) in 4(1) Direktive 1999/32/ES se zahteve za bencin in dizelsko gorivo ne uporabljajo za Ciper v obdobju enega leta od dne pristopa. V tem obdobju si Ciper lahko prizadeva pridobiti odstopanje po členih 3(2) in (5) ter 4(3) in (4) te direktive.

--------------------------------------------------
5. REGIONALNA POLITIKA IN USKLAJEVANJE STRUKTURNIH INSTRUMENTOV

31999 R 1260: Uredba Sveta (ES) št. 1260/1999 z dne 21. junija 1999 o splošnih določbah o Strukturnih skladih (UL L 161, 26.6.1999, str. 1), kakor je bila spremenjena z:

- 32001 R 1447: Uredbo Sveta (ES) št. 1447/2001 z dne 28.6.2001 (UL L 198, 21.7.2001, str. 1).

V skladu s prvim pododstavkom člena 4(4) Uredbe Sveta (ES) št. 1260/1999, Komisija, kadar je to primerno in v tesnem sodelovanju z zadevno državo članico, sprejme odločbe v najkrajšem možnem času po pristopu in sestavi sezname območij za Češko, Estonijo, Ciper, Latvijo, Litvo, Madžarsko, Malto, Poljsko, Slovenijo in Slovaško, ki izpolnjujejo pogoje za pridobitev pomoči v okviru Cilja 2 iz Strukturnih skladov za obdobje od dne pristopa do 2006. Te odločbe upoštevajo zgornje meje prebivalstva za vsako izmed teh držav članic, v skladu z Odločbo Komisije 1999/503/EC, kakor je spremenjena s tem aktom.

--------------------------------------------------
3. PROSTI PRETOK KAPITALA

Pogodba o Evropski uniji;

Pogodba o ustanovitvi Evropske skupnosti.

Ne glede na obveznosti iz pogodb, na katerih temelji Evropska unija, lahko Latvija sedem let od dne pristopa ohrani v veljavi pravila iz zakonodaje, ki velja v času podpisa tega Akta, glede pridobitve kmetijskih zemljišč in gozdov s strani državljanov držav članic in družb, ki so ustanovljene v skladu z zakonodajo druge države članice in ki nimajo sedeža, niso registrirane niti nimajo lokalne podružnice ali predstavniške agencije v Latviji. V nobenem primeru se državljana države članice glede pridobitve kmetijskih zemljišč in gozdov ne sme obravnavati manj ugodno kot na dan podpisa Pristopne pogodbe ali bolj restriktivno kot državljana tretjih držav.

Za državljane drugih držav članic, ki želijo imeti sedež kot samozaposleni kmetje in prebivati v Latviji in ki so vsaj tri leta neprekinjeno zakonito prebivali in opravljali kmetijsko dejavnost v Latviji, ne veljajo določbe prejšnjega odstavka ali kakršnikoli postopki, ki ne veljajo za latvijske državljane.

V tretjem letu od dne pristopa se opravi splošni ponovni pregled teh prehodnih ukrepov. V ta namen Komisija Svetu predloži poročilo. Svet lahko na predlog Komisije soglasno odloči, da se prehodno obdobje, ki je navedeno v prvem odstavku, skrajša ali konča.

Če obstajajo zadostni dokazi, da bo po izteku prehodnega obdobja na trgu s kmetijskimi zemljišči v Latviji prišlo do resnih motenj ali do groženj resnih motenj, Komisija na zahtevo Latvije odloči o podaljšanju prehodnega obdobja za največ tri leta.

--------------------------------------------------